

สถาบันวิจัยประชากรและสังคมมหาวิทยาลัยมหิดล

ตำบลศาลายา อำเภอพุทธมณฑล จังหวัดนครปฐม ๗๓๑๗๐

โทร.๐๒ ๔๔๑๐๒๐๑-๔ ต่อ ๖๑๓ โทรสาร ๐๒ ๔๔๑ ๙๓๓๓

ที่ อว ๗๘.๑๙๑/

วันที่ ๑๒ พฤษภาคม พ.ศ. ๒๕๖๕

เรื่อง ยินดีอนุญาตให้ใช้เครื่องมือสำรวจความสุข HAPPINOMETER ฉบับสั้น (๒๐ ข้อ)

เรียน คณบดีคณะเภสัชศาสตร์ มหาวิทยาลัยพะเยา

อ้างถึง หนังสือคณะเภสัชศาสตร์ มหาวิทยาลัยพะเยา ที่ อว ๗๓๓๓/๐๑๑๐ ลงวันที่ ๒๖ เมษายน ๒๕๖๕

ตามหนังสือที่อ้างถึงคณะเภสัชศาสตร์ มหาวิทยาลัยพะเยา แจ้งขอความอนุเคราะห์ใช้เครื่องมือสำรวจความสุข HAPPINOMETER ฉบับสั้น (๒๐ ข้อ) เพื่อนำข้อคำถามไปใช้เป็นต้นแบบในการศึกษาและสำรวจความสุขของบุคลากร เพื่อเป็นประโยชน์ทางด้านวิชาการและการพัฒนาองค์กรต่อไป ความละเอียดแจ้งแล้ว นั้น

ศูนย์วิจัยความสุขคนทำงานแห่งประเทศไทย สถาบันวิจัยประชากรและสังคม มหาวิทยาลัยมหิดล ยินดีอนุญาตให้คณะเภสัชศาสตร์ มหาวิทยาลัยพะเยา ใช้เครื่องมือสำรวจความสุข HAPPINOMETER เพื่อประโยชน์ดังกล่าวข้างต้นตามความประสงค์ต่อไป

จึงเรียนมาเพื่อโปรดทราบ



(รองศาสตราจารย์ ดร.ศิรินันท์ กิตติสุขสถิต)

ผู้อำนวยการศูนย์วิจัยความสุขคนทำงานแห่งประเทศไทย

สถาบันวิจัยประชากรและสังคม มหาวิทยาลัยมหิดล